-Tee pead pööramata (pea jääb otse) silmadega aeglasi ringliigutusi üles-alla ja paremale-vasakule. Seejärel suuna vaade kaugusesse, lugedes kuueni. Korda 4-5 korda.  -Joonista silmadega ümbrikku (vaata paremale üles, siis vasakule alla, vasakule üles ja paremale alla).  -Hoia pea otse, pilguta silmi silmalihaseid pingutamata, loe  kümneni. Pead pööramata vaata suletud silmadega paremale, lugedes ühest neljani, seejärel vasakule (1-4) ja otse (1-6). Tõsta silmad üles (1-4), vaata alla (1-4) ning otse (1-6). Korda 4-5 korda.  -Vaata oma ninaotsa ja loe ühest neljani, seejärel vaata kaugusesse (1-6). Korda 4-5 korda.  Jälgi silmadega kätt, seda aeglaselt langetades, seejärel tõstes aeglaselt 40-50 cm kaugusele silmadest. Korda kätt vahetades 10-12 korda. -Sulge silmad. Suru kummagi käe kolme näpuotsaga 2-3 sekundi jooksul kergelt  ülemistele laugudele. Seejärel istu suletud silmadega veel 2-3 sekundit. Korda 3-4 korda.  -Loe ühest neljani sulge silmad, pingutamata seejuures silmalihaseid, loe ühest kuueni, tee silmad pärani lahti ja vaata kaugusesse. Korda 4-5 korda.  -Aseta parema käe pöial 25-30 cm kaugusele silmadest. Vaata seda 3-5 sekundit mõlema silmaga, seejärel parema silmaga (sulgedes vasaku) 3-5 sekundit, jälle mõlemaga , vasaku silmaga (sulgedes parema) ning taas mõlemaga 3-5 sekundit. Seejärel vaheta kätt.  Korda kaks-kolm korda.